
       Cu prilejul sărbătorii care marchează Ziua Europei – 9 mai este momentul oportun pentru realizarea unor activităţi prin care să-i determinăm pe elevi să înţeleagă ce înseamnă UE, ce oportunităţi noi oferă apartenenţa la UE, ce valori și capacități sunt necesare vieţuirii într-o societate democratică de acest tip. Integrarea în UE înseamnă pentru noi, românii, o lecţie de cunoaștere, recunoaștere și acceptare.  Mai mult decât atât,   este timpul să-i învăţăm pe copii cum să vieţuiască într-o lume civilizată, cum să comunice cu semenii lor europeni, cum să le înţeleagă cultura și arta și cum să-i accepte și să se facă acceptaţi.

